அரவிந்த் ஶ்ரீனிவாஸ்

அரவிந்த் ஶ்ரீனிவாஸ் (பிறப்பு: 7 ஜூன் 1994) என்பவர் இந்திய வம்சாவளி கணினி அறிவியலாளரும் தொழில் முனைவோரும் ஆவார். இவர் உரைவழித் தேடல் தொழில்நுட்பச் செயற்கை நுண்ணறிவு நிறுவனமான பெர்ப்ளெக்ஸிட்டி செநுவின் இணை நிறுவனராகவும் தலைமைச் செயல் அதிகாரியாகவும் உலக அளவில் கவனம் பெறுகிறார்.

 இளமையும் கல்வியும் 
ஶ்ரீனிவாஸ் 1994ஆம் ஆண்டு சூன் 7இல் சென்னையில் பிறந்தார் இவர் சென்னையிலுள்ள இந்திய தொழில்நுட்பக் கழகத்தில் மின்பொறியியல் துறையில் இரட்டை பட்டங்களைப் (இளநிலை மற்றும் முதுநிலை) பெற்றார். பின்னர் இவர் அமெரிக்க பெர்க்லியிலுள்ள கலிபோர்னியா பல்கலைக்கழகத்தில் கணினி அறிவியலில் முனைவர் பட்டம் பெற்றார்.

 தொழில் வாழ்க்கை 
கல்வி பயிலும்போதே ஶ்ரீனிவாஸ் ஓபின்ஏஐ, கூகிள் பிரைன், டீப்மைண்ட் உள்ளிட்ட இயந்திரவழிக் கற்றல் மற்றும் செயற்கை நுண்ணறிவு திட்டங்களில் ஆய்வுப் பொறுப்புகளில் இருந்துள்ளார்.

2022இல் சொந்தமாக பெர்ப்ளெக்ஸிட்டி செநு என்ற நிறுவனத்தை டெனீஸ் யாரட்ஸ், ஜானி ஹோ மற்றும் ஆண்டி கொன்வின்ஸ்கி ஆகியோருடன் இணைந்து உருவாக்கினார். வழக்கமான தேடல் இயந்திரங்களுக்கு மாற்றாக இந்த நிறுவனம் செநு நுட்பத்தில் பதிலியந்திரத்தை உருவாக்கி நேரடியான பதில்களைப் பயனர்கள் கேள்விகளுக்குத் தரத் தொடங்கியது. இவரின் தலைமையில் இந்நிறுவனம் கனிசமான முதலீடுகளைப் பெறத்தொடங்கியது. குறிப்பாக ஜெப் பெசோஸ், எல்ட் கில், நட் ஃப்ரைமென், மற்றும் என்விடியா போன்ற முதலீடுகள் கவனம் பெற்றன. இந்நிறுவனம் ஜெர்மன் தொலைதொடர்பு நிறுவனத்துடன் இணைந்து செநு இணைந்த திறன்பேசிகளை உருவாக்குகின்றது.

2024 திசம்பரில் இவர் ஐக்கிய அமெரிக்கக் குடியுரிமைக்கு காத்திருப்பதாகக் கூறினார் இவருக்கு குடியுரிமை வழங்க வேண்டுமா என்ற விவாதத்தில் எலான் மசுக் 'ஆம்' என்றது அமெரிக்க குடிபெயர்வு முறை அப்போது பேசுபொருளானது. இதே ஆண்டு டைம் இதழ் செயற்கை நுண்ணறிவு உலகில் செல்வாக்குள்ள நூற்றுவருள் ஒருவராகப் பட்டியலிட்டது. இவருடன் இசையமைப்பாளர் ஏ. ஆர். ரகுமான் இணைந்து சீக்ரெட் மவுண்டைன் என்ற திட்டத்தில் ஈடுபட்டுவருகிறார்.

 மேற்கோள்கள் 

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
பகுப்பு:இந்திய தொழில்நுட்பக் கழகத்தின் முன்னாள் மாணவர்கள்
பகுப்பு:இந்தியப் பொறியியலாளர்கள்
பகுப்பு:இந்திய அறிவியலாளர்கள்